આ ફટાકડા રૂ.૧ર૦થી લઈને પ,૦૦૦થી ૮,૦૦૦ સુધીના તેમજ ફટાકડામાં આકાશી બોમ્બ સ્કોર્પિયો, જે ૧ર,૦૦૦ના ભાવે બજારમાં વેચાય છે તેમજ આ બાળકો માટે અવાજ વગર પણ વરાઇટી માર્કેટમાં આવી ગઈ છે, જેથી બાળકોને કોઈ નુકસાન ન થાય તેવી વરાઇટી પણ માર્કેટમાં આવી ગઈ છે તો આ વર્ષે ફટાકડામાં જીએસટીની અસર જોવા મળી રહી છે. ફટાકડામાં ભાવ વધારો જોવા મળી રહ્યો છે, જેથી આ વર્ષે આ દિવસોમાં ફટાકડામાં જીએસટીના કારણે મંદીનો માહોલ જોવા મળી રહ્યો છે તેમજ આ વર્ષે એક પણ ફટાકડા બજારમાં ચાઈનીઝ ફટાકડાનું વેચાણ કરવામાં આવતું નથી. ઉપરથી ચાઈનીઝ ફટાકડાની આવક બંધ છે તો બીજી બાજુ વેપારીઓ પણ ચાઈનીઝ ફટાકડાની ખરીદી કરતા નથી.આ બાબતે શહેરના હોલસેલ ફટાકડાનું વેચાણ કરતા વહેપારી રામુભાઇ પતંગવાલાએ જણાવ્યું કે આ વખતે ફટાકડા બજારમાં ૩૦ ટકા ભાવ વધારો થયો છે તેના કારણે અત્યારે વેચાણમાં મંદીનો માહોલ જોવા મળી રહ્યો છે, જોકે છેલ્લા પાંચ દિવસમાં ઘરાકી રહેશે તેમ લાગી રહ્યું છે, કારણ કે લોકો ફટાકડા તો ફોડવાના જ, ભાવ વધારાના કારણે થોડા ઓછા ફોડશે.